પ્રોફેસરે વિદેશી મીડિયાના હવાલાથી જણાવ્યું કે ટાઈમ અને ન્યૂઝ વીક જેવાં વિદેશી પ્રકાશનોમાં ભારતના નકશામાં કાશ્મીરનો અલગ નકશો જોવા મળે છે. જ્યારે સમગ્ર વિશ્વ કાશ્મીર પર ભારતના કબજાને ગેરકાયદે ગણાવી રહ્યું હોય ત્યારે આપણે પણ સમજી લેવું જોઈએ કે કાશ્મીરની આઝાદી માટેની માગણી ખોટી નથી. અત્રે ઉલ્લેખનીય છે કે નિવેદિતા મેનન જેએનયુમાં તુલનાત્મક રાજનીતિ અને રાજકીય થિયરી વિષયનાં પ્રોફેસર છે. તેમના ભાષણનો આ વીડિયો તા.ર૭ ફ્રેબ્રુઆરીએ યુ ટ્યૂબ પર અપલોડ કરવામાં આવ્યો હતો. પ્રોફેસર મેનનના આ ભાષણની એબીવીપીએ ટીકા કરી મેનન આ મુદ્દે માફી માગે તેવી માગણી કરી હતી. વિદ્યાર્થીઓ અને અધ્યાપકો ઉપરાંત કેટલાક ખાસ કરીને વિરોધ પક્ષના રાજકારણીઓ પણ તેમને સમર્થન આપે છે. આ પ્રવૃત્તિ ખરેખર દેશ માટે વિઘાતક બની રહી છે.